Document ID: 31996R0569

KOMISSION ASETUS (EY) N:o 569/96,
annettu 29 päivänä maaliskuuta 1996,
asetusten (ETY) N:o 1362/87 ja (ETY) N:o 1158/91 muuttamisesta rasvattoman maitojauheen ostamisen ja yksityiselle varastoinnille myönnettävän tuen osalta sekä maito- ja maitotuotealalla sovellettavan maatalouden muuntokurssin määräytymisperusteiden vahvistamisesta annetun asetuksen (ETY) N:o 1756/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna komission asetuksella (EY) N:o 2931/95 (2), ja erityisesti sen 7 artiklan 5 kohdan ja 28 artiklan,
ottaa huomioon yhteisessä maatalouspolitiikassa sovellettavista muuntokursseista ja laskentayksiköstä 28 päivänä joulukuuta 1992 annetun neuvoston asetuksen (ETY) N:o 3813/92 (3), sellaisena kuin se on viimeksi muutettuna asetuksella (EY) N:o 150/95 (4), ja erityisesti sen 6 artiklan 2 kohdan,
sekä katsoo, että
rasvattoman maitojauheen julkista varastointia koskevista yleisistä säännöistä 20 päivänä heinäkuuta 1968 annettu neuvoston asetus (ETY) N:o 1014/68 (5), sellaisena kuin se on viimeksi muutettuna asetuksella (ETY) N:o 3577/90 (6), kumottiin 1 päivästä maaliskuuta 1996 neuvoston asetuksella (EY) N:o 1538/95 (7), tietyt asetuksen (ETY) N:o 1014/68 säännöistä sisällytettiin asetuksen (ETY) N:o 804/68, sellaisena kuin se on muutettuna asetuksella (EY) N:o 1538/95, 7 artiklaan; rasvattoman maitojauheen julkisen varastoinnin soveltamista koskevista yksityiskohtaisista soveltamissäännöistä 30 päivänä maaliskuuta 1978 annettua komission asetusta (ETY) N:o 625/78 (8), sellaisena kuin se on viimeksi muutettuna asetuksella (EY) N:o 1802/95 (9), kun se tarkistettiin asetuksen (ETY) N:o 1014/68 kumoamisen johdosta; tämän vuoksi myös asetus (ETY) N:o 625/78 kumottiin 1 päivästä maaliskuuta 1996 rasvattoman maitojauheen julkisen varastoinnin soveltamista koskevista yksityiskohtaisista säännöistä 22 päivänä helmikuuta 1996 annetulla komission asetuksella (EY) N:o 322/96 (10),
asetuksen (ETY) N:o 777/87 soveltamista koskevista yksityiskohtaisista säännöistä rasvattoman maitojauheen interventio-ostojen ja sen yksityiselle varastoinnille annettavan tuen myöntämisen osalta 18 päivänä toukokuuta 1987 annettu komission asetus (ETY) N:o 1362/87 (11), sellaisena kuin se on viimeksi muutettuna asetuksella (EY) N:o 1137/94 (12), interventioelinten tarjouskilpailun perusteella tekemistä rasvattoman maitojauheen ostoista 3 päivänä toukokuuta 1991 annettu komission asetus (ETY) N:o 1158/91 (13), sellaisena kuin se on viimeksi muutettuna asetuksella (EY) N:o 1802/95, ja komission asetus (ETY) N:o 1756/93 (14), sellaisena kuin se on viimeksi muutettuna asetuksella (EY) N:o 315/96 (15), viittaavat asetuksiin (ETY) N:o 1014/68 ja (ETY) N:o 625/78; niiden viittaukset olisi korvattava viittauksilla asetukseen (EY) N:o 322/96; lisäksi olisi muutettava asetusta (ETY) N:o 1158/91 ostohinnan laskentatavan täsmentämiseksi rasvattoman maitojauheen valkuaisainepitoisuuden mukaan,
rasvattoman maitojauheen yksityistä varastointia koskevan tukijärjestelmän osalta asetuksen (ETY) N:o 1362/87 5 artiklassa säädetään, että rasvattoman maitojauheen viennissä sopimuspuoli voi tavallisesti sovellettavista säännöistä poiketen ryhtyä varaston purkamiseen kolmenkymmenen päivän sovitun varastointijakson päätyttyä; tätä poikkeussäännöstä sovelletaan harvoin ja se vaikeuttaa tarpeettomasti järjestelmän hallintaa; sen vuoksi se olisi kumottava, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1362/87 seuraavasti:
1. Korvataan 1 artiklan 3 kohdassa ilmaisu "asetuksen (ETY) N:o 625/78" ilmaisulla "komission asetuksen (EY) N:o 322/96 (*) . . .
(*) EYVL N:o L 45, 23.2.1996, s. 5".
2. Muutetaan 2 artiklan 2 kohta seuraavasti:
a) Korvataan a alakohta seuraavasti:
"a) se on valmistettu tuotantolaitoksessa, joka sitoutuu pitämään jatkuvasti asetuksen (EY) N:o 322/96 2 artiklan 1 kohdan b alakohdassa tarkoitettuja rekistereitä."
b) Korvataan e alakohta seuraavasti:
"e) joka ottaa huomioon yhteisön lainsäädännössä sallitut radioaktiivisuuden sovellettavat enimmäistasot; sovellettavat tasot vahvistetaan neuvoston asetuksen (ETY) N:o 737/90 (*) 3 artiklassa. Tuotteen radioaktiivisen saastumisen tasoa valvotaan ainoastaan tilanteen niin vaatiessa ja tarpeellisen ajan. Tarvittaessa valvontatoimenpiteiden kesto ja laajuus määritetään asetuksen (ETY) N:o 804/68 30 artiklassa säädettyä menettelyä noudattaen.
(*) EYVL N:o L 82, 29.3.1990, s. 1".
3. Poistetaan 5 artikla.
2 artikla
Muutetaan asetus (ETY) N:o 1158/91 seuraavasti:
1. Korvataan 1 artiklan toisessa alakohdassa ilmaisu "asetuksen (ETY) N:o 625/78" ilmaisulla "asetuksen (EY) N:o 322/96 (*) . . .
(*) EYVL N:o L 45, 23.2.1996, s. 5".
2. Korvataan 3 artiklan 1 kohta seuraavasti:
"1. Tarjouksen tekijä saa osallistua tarjouskilpailuun ainoastaan, kun
- rasvaton maitojauhe on valmistettu tarjousten esittämiselle asetettua määräaikaa edeltävän 21 päivän kuluessa; asetuksen (EY) N:o 322/96 liitteessä III olevan e kohdan toisessa virkkeessä tarkoitetussa tapauksessa täksi ajaksi vahvistetaan kolme viikkoa,
- tarjouksen tekijä sitoutuu kirjallisesti noudattamaan asetuksen (EY) N:o 322/96 4 artiklan 6 kohdan säännöksiä."
3. Korvataan 7 artiklan 1 kohdan toisen alakohdan c alakohta seuraavasti:
"c) varasto, johon maitojauhe on toimitettava. Sovelletaan asetuksen (EY) N:o 322/96 5 ja 6 artiklaa."
4. Korvataan 9 artikla seuraavasti:
"9 artikla
Interventioelimen on maksettava tarjouskilpailun voittajalle ostohinta määräajassa, joka alkaa 120. päivänä rasvattoman maitojauheen haltuunotosta ja päättyy 140. päivänä tästä päivästä. Maksu suoritetaan jokaisesta haltuunotetusta määrästä, kun 1 artiklan toisessa kohdassa tarkoitettujen vaatimusten noudattaminen on varmistettu.
Ostohinta lasketaan seuraavasti:
- jos rasvattoman kuiva-aineen valkuaisainepitoisuus on vähintään 35,6 prosenttia, ostohinta on sama kuin tarjouksessa esitetty hinta,
- jos rasvattoman kuiva-aineen valkuaisainepitoisuus on enintään 35,6 prosenttia mutta vähintään 31,4 prosenttia, ostohinta on sama kuin tarjouksessa esitetty hinta, josta vähennetään seuraavasti laskettu "d"-määrä:
d = tarjoushinta × [(0,356-valkuaisainepitoisuus) × 1,75].
Valkuaisainepitoisuus todetaan asetuksen (EY) N:o 322/96 liitteessä I esitetyn menetelmän mukaisesti."
5. Korvataan 10 artikla seuraavasti:
"10 artikla
Sovelletaan asetuksen (EY) N:o 322/96 2 ja 3 artiklan säännöksiä."
3 artikla
Korvataan asetuksen (ETY) N:o 1756/93 liitteessä olevan C osan C.I jakson 1 kohta ja D osan 3 kohta seuraavasti:
TAULUKON PAIKKA
4 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä maaliskuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä maaliskuuta 1996.

Labels: 3
17
6